**CUPRA na milanskem tednu oblikovanja predstavlja naslednjo stopnjo svoje predanosti oblikovanju: CUPRA Design House**

* **CUPRA Design House je nova enota, ki predanost znamke oblikovanju ponaša še dlje od avtomobilske industrije**
* **Nova enota je zasnovana na treh stebrih: CUPRA Collection, CUPRA Collabs in CUPRA Beyond**
* **Prek CUPRA Design House bo znamka sodelovala z vizionarskimi ustvarjalci z različnih področij**
* **CUPRA Design House bosta vodila Jorge Diez kot direktor oblikovanja in Cécilia Taïeb kot operativna direktorica**

**Milano, 8. 4. 2025** – CUPRA je v sklopu poslanstva znamke, da svojo filozofijo oblikovanja razširi na področja zunaj avtomobilske industrije, napovedala ustanovitev enote CUPRA Design House.

CUPRA Design House, predstavljena na milanskem tednu oblikovanja 2025, bo z ustvarjalnim sodelovanjem ter raziskovanjem novih proizvodnih tehnologij in materialov značilni in nekonvencionalni slog znamke prenesla na nova področja.

**»Pri znamki CUPRA je oblikovanje v središču vsega, kar počnemo. Ustanovitev CUPRA Design House je dokaz naše predanosti oblikovanju – predanosti, ki presega svet avtomobilizma in sega na področje ustvarjalnosti, inovacij in povezovanja z ljudmi,«** je dejal Ignasi Prieto, glavni direktor znamke CUPRA. **»CUPRA Design House je končna manifestacija našega impulza po eksperimentiranju, ponovnem odkrivanju in ustvarjanju dediščine, ki je hkrati drzna in lepa,«** je nadaljeval.

CUPRA s tem novim poglavjem potrjuje svojo zavezanost moči oblikovanja, da navdihne in preseže pričakovano ter utira nove, še neraziskane poti.

**»Pri znamki CUPRA pri oblikovanju ne gre le za obliko, temveč za čustva, za energijo, ki jo prinaša premagovanje ovir in spreminjanje pravil. Vsaka linija, vsaka tekstura, vsaka podrobnost odraža naš uporniški duh,«** je dejal Jorge Diez, direktor oblikovanja pri CUPRA Design House.

CUPRA Design House bo zaznamovala začetek novega obdobja, v katerem bo CUPRA povezala tehnologijo, inovativne materiale in vrhunsko estetiko, da bi ustvarila imerzivne, povezane izkušnje, ki premikajo meje oblikovanja.

**Rdeča nit oblikovanja**

Oblikovanje je že od nekdaj v samem središču znamke CUPRA, rdeča nit, ki povezuje vse stvaritve, vse inovacije in vse izkušnje. CUPRA Design House je naslednji korak na tej poti: prostor, kjer bo CUPRA lahko raziskovala meje oblikovanja in inovacij kot del svojih nenehnih prizadevanj, da se zoperstavlja uveljavljenim pravilom in ustvarja nepričakovano.

**»V okviru CUPRA Design House bomo sodelovali z ustvarjalci in znamkami, ki delijo našo vizijo, da se z oblikovanjem zoperstavljamo uveljavljenim pravilom in sprejemamo neznano. Črpajoč navdih iz bistva naših vozil in materialov, iz katerih so izdelana, bomo na podlagi svojega drznega oblikovalskega etosa odkrivali nova obzorja in vzpostavljali partnerstva, ki nam bodo omogočila, da premikamo meje in ideje preoblikujemo v otipljivo resničnost,«** je dejala Cécilia Taïeb, operativna direktorica pri CUPRA Design House.

CUPRA Design House temelji na treh stebrih (CUPRA Collection, CUPRA Collabs in CUPRA Beyond) in za znamko predstavlja vznemirljivo novo poglavje – poglavje, katerega gonilo sta strast in obsedenost s tem, da oblikovanje uporabimo za ustvarjanje nečesa resnično edinstvenega.

**Trije stebri CUPRA Design House**

CUPRA Design House sloni na treh stebrih: CUPRA Collection, CUPRA Collabs in CUPRA Beyond.

Vsak od njih je samostojen, s skupnimi močmi pa prek ustvarjalnega sodelovanja in nenehnega raziskovanja sooblikujejo določen vidik vizije oblikovanja CUPRA, usmerjene v prihodnost.

Osrednji del te vizije so štirje osupljivi prototipi, ki so bili predstavljeni na milanskem tednu oblikovanja in ponazarjajo neutrudna prizadevanja znamke CUPRA za vrhunsko oblikovanje. Vsak od konceptov uteleša kombinacijo najsodobnejših materialov, naprednih proizvodnih tehnologij in trajnostnih inovacij.

Z integracijo strukturnih komponent, izdelanih s 3D tiskom, 3D pletenja, parametričnih oblikovalskih elementov in digitalne mojstrske izdelave naslednje generacije ti prototipi na novo opredeljujejo pojem oblikovanja CUPRA.

CUPRA Design House je pripravljena prevzeti vodilno vlogo pri razvoju znamke CUPRA kot znamke, ki je usmerjena v razvoj in si prizadeva na ta način vzbuditi čustva in soustvarjati nove, ustvarjalne izkušnje.

**CUPRA Collection**

Linija CUPRA Collection je za znamko pomemben korak, saj odraža njeno zavezanost zagotavljanju celovite in kohezivne izkušnje za svoje stranke.

Poleg tega, da liniji CUPRA Collection in CUPRA Essentials zajemata produkte in dodatke za življenjski slog, utelešata tudi filozofijo znamke, ki pri vsakem projektu združuje inovativno oblikovanje, vrhunsko kakovost in prepoznaven športni duh.

Liniji strankam omogočata, da edinstven slog znamke CUPRA vključijo v svoj vsakdanjik, s čimer presegata okvire avtomobilske industrije in krepita močno identiteto znamke na področju produktov za življenjski slog.

CUPRA s svojo filozofijo oblikovanja pogumno vstopa v svet mode in življenjskega sloga z ustvarjanjem produktov, ki jih odlikuje duh kljubovalnosti, značilen za njena vozila.

* **Adaptivna pletenina kot druga koža:**Ta dva prototipa pletenin – eden namenjen moškim, drugi pa ženskam – brezhibno združujeta tehnologijo in oblačila ter 3D pletenine interpretirata kot dinamično drugo kožo.

Ta oblačila spremljajo gibanje osebe, ki jih nosi, in združujejo različne tehnike, od rebrastih tekstur na rokavih in trupu do parametrične strukture, ki poudarja ramena in hrbtenico, ter na ta način utelešajo gibanje, prilagodljivost in radikalen nov izraz oblikovanja.

Prototipi so navdih za prihajajočo **kolekcijo CUPRA Active Wear**, ki je oblikovana tako, da ustreza potrebam vsakega športnika, na trg pa bo prišla do konca leta.

**CUPRA Collabs**

Prostor, v okviru katerega CUPRA sklepa drzna partnerstva z vizionarskimi ustvarjalci, ki jih z znamko povezuje nenehna želja po raziskovanju, združevanju svetov in ustvarjanju resnično nepričakovanega.

CUPRA Collabs v CUPRA Design House je namenjen raziskovanju izjemnih partnerstev z drugimi znamkami in ustvarjalci, ki so skladna z DNK-jem znamke CUPRA.

* **Zellerfeld x CUPRA: Športni copati, natisnjeni v tehniki 3D, kot monolitna vizija gibanja:** CUPRA v sodelovanju s podjetjem Zellerfeld, pionirjem na področju obutve, ki je v celoti natisnjena v tehniki 3D, predstavlja prototip športnih copat, ki združujejo parametrično oblikovanje in fluidnost gibanja. Zasnova, za katero je uporabljen en sam material, presega zgolj koncept čevlja – je podaljšek telesa. Aditivna proizvodnja omogoča vrhunec parametrične estetike; z njeno pomočjo je ustvarjena povsem parametrična površina, ki se zdi živa in se spreminja ter razvija z vsakim korakom. Čustvenost znamke CUPRA je izražena z vsako linijo, vsako teksturo in vsakim milimetrom teh avantgardnih športnih copat.

**Športni copati Zellerfeld x CUPRA** so zdaj na voljo v spletni trgovini CUPRA Design House Shop.

* **MAM x CUPRA: Večnamenski telovnik, drzno utelešenje inovativnosti in predanosti oblikovanju:** V tem oblačilu, ki je plod sodelovanja z znamko MAM, osrednjo vlogo igra kombinacija mode, funkcionalnosti in oblike. Ta futuristični prototip telovnika s kapuco združuje z integriranim nahrbtnikom – tako nastane drzen kos, ki daje slutiti oblikovalske obrise prihajajoče kolekcije MAM x CUPRA. Parametrične teksture pod površjem oživijo površine, ki so v stiku s telesom, zunanja neoprenska prevleka pa poudarja skulpturno obliko tega modnega kosa. Ne gre zgolj za oblačilo, temveč za odraz predanosti oblikovanju – ta kos je izdelan za tiste, ki si utirajo lastno pot, na kateri se trajnost prepleta z radikalnim samoizražanjem.

Znamki CUPRA in MAM bosta nadaljevali skupno raziskovanje novih konceptov za modne dodatke in septembra 2025 predstavili novo kolekcijo, ki jo je navdihnil ta prototip.

* **Harper Collective x CUPRA: Trajnostni kovčki** Znamka CUPRA je v iskanju nekonvencionalnih izzivalcev, skupaj s katerimi bi preoblikovala prihodnost oblikovanja, združila moči z znamko Harper Collective, ki sta jo ustanovila Jaden Smith in Sebastian Manes. Plod sodelovanja, napovedanega na predstavitvi CUPRA Design House v Milanu, je ekskluzivna kolekcija personaliziranih kovčkov z močnim poudarkom na trajnosti.

Kolekcija je nastala na podlagi skupne vizije oblikovanja in inovacij ter vključuje prepoznavne zaključne materiale znamke CUPRA, vključno z legendarno zunanjostjo Century Bronze, ki odlikuje njene modele, ter inovativno notranjostjo iz 3D-pletiva, ki se uporablja v njenih razstavnih vozilih. Znamka Harper Collective je prispevala vrhunske elemente iz plastike iz morja in popotrošniških recikliranih materialov, izdelane po načelih etične proizvodnje. Rezultat je vrhunski produkt, ki je izjemno lahek in zelo vzdržljiv ter si v prvi vrsti prizadeva za trajnost.

Sodelovanje med znamkama Harper Collective in CUPRA predstavlja prelomni korak, saj postavlja nova merila za potovanje v slogu ob upoštevanju odgovornosti za okolje.

Kolekcija, ki bo **lansirana konec leta**, bo na voljo v vseh salonih CUPRA City Garage, na spletni strani Harper Collective in v trgovini Harper Collective v Selfridges v Londonu. Na voljo bodo trije modeli, ustvarjeni za različne potrebe na potovanjih: Cabin, Cabin Expandable in Trunk.

**CUPRA Beyond**

CUPRA Design House znamko CUPRA ponaša še dlje od obstoječega, saj raziskuje same meje digitalnega in imerzivnega oblikovanja, pri čemer filozofijo znamke uteleša v novih in nepričakovanih dimenzijah.

Zajema projekte, katerih cilj je predanost znamke CUPRA oblikovanju prenesti v različne prostore in na različna področja, vključno z oblikovanjem produktov, arhitekturo in notranjim oblikovanjem, da bi ustvarili nove legende.

* **Stol Lounge Chair – utelešenje CUPRA Design House:** Stol, ki ne le podpira telo, temveč tudi vzbuja čustva. Vsaka površina je zasnovana tako, da krepi čustveno izkušnjo dotika in interakcije.

Parametrične teksture pod površjem oživijo površine, ki so v stiku s telesom, in pulzirajo s taktilno energijo, ki preprosto sedenje preoblikuje v izkušnjo povezanosti.

Dinamično ogrodje, ustvarjeno po načelih parametričnega oblikovanja, ustvarja napetost med lahkotnostjo in močjo, strukturni ples uravnoteženosti in fluidnosti. Ta prototip združuje vse stebre CUPRA Design House in uteleša ključno filozofijo oblikovanja znamke, ki v samo središče postavlja čustveno povezanost.

**Predstavitev CUPRA Design House v Milanu**

CUPRA je za predstavitev CUPRA Design House izbrala Milano, eno od najvplivnejših prestolnic oblikovanja in prizorišče globalnega pomena. Na milanskem tednu oblikovanja ustvarjalnost sreča inovacije, kar je popolno ozadje, na katerem je znamka lahko predstavila svojo najbolj drzno vizijo doslej.

Na milanskem tednu oblikovanja 2025 je oblikovalska hiša CUPRA Design House predstavila svoje najnovejše prototipe, razkrila revolucionarne strategije oblikovanja in se povezala z globalno skupnostjo napredno mislečih, ki tako kot znamka čutijo strast do premikanja meja.

V Milanu je CUPRA predstavila vizijo prihodnosti, v kateri je znamka zgled naprednega oblikovanja, inovacij in neizprosnih ambicij.

**CUPRA Capsule**

CUPRA ustvarja imerzivne izkušnje, ki presegajo golo estetiko, vzbujajo čustva in ustvarjajo globoke, trajne odnose s skupnostjo CUPRA.

CUPRA je kot del svojega poslanstva, da ustvarja drzne izkušnje, v Milanu predstavila CUPRA Capsule, kratkotrajen oblikovalski koncept, ki na novo opredeljuje našo interakcijo s prostori in predmeti.

Capsule je dinamična, imerzivna instalacija, ki se prilagaja in spreminja ter je zasnovana tako, da pritegne, navdihne in izzove čustva.

Ne glede na to, ali je CUPRA Capsule prisotna v urbanem okolju, na umetniških razstavah ali v digitalnem svetu, gre za živ izraz oblikovalske filozofije znamke, ki združuje tehnologijo, mojstrsko izdelavo in izčiščena čustva ter temelji na štirih stebrih: lahki strukturi, oprijemljivi muskulaturi, bogatih detajlih ter svetlobni in zvočni izkušnji.

**Materiali in tehnologije**

CUPRA Design House odkriva prihodnost, v kateri nas vsak preboj približa svetu, v katerem je oblikovanje brezmejno, tehnologija krepi ustvarjalnost, prihodnost pa se oblikuje danes.

**»Pri znamki CUPRA sprejemamo neznano in svet prihodnosti oblikujemo z drznimi inovacijami. 3D tisk nam omogoča, da postavljamo nove standarde glede natančnosti in prilagodljivosti ter ustvarjamo oblikovne rešitve, ki se prilagajajo in razvijajo v koraku s časom. 3D pletenje tehnologijo in mojstrsko izdelavo združuje v brezhiben spoj funkcionalnosti in umetelnosti. Parametrično oblikovanje nam omogoča, da premikamo meje arhitekture in estetike ter ustvarjamo strukture, ki se preoblikujejo ter so odzivne in vir navdiha.«**

Francesca Sangalli, vodja kreative pri CUPRA Design House

Poslanstvo CUPRA Design House ni le preoblikovati fizične oblike, temveč vzpostaviti povsem nov načina doživljanja zmogljivosti, lepote in čustev.

V salonu CUPRA City Garage v Milanu so bili predstavljeni revolucionarni materiali, ki oblikujejo prihodnost notranjega dizajna pri znamki CUPRA: 3D pletenje in 3D tisk.

**Razvoj parametrike: pod kožo**

CUPRA razvija parametrično oblikovanje od trde matematične aplikacije, ki se trenutno uporablja za dekorativne elemente v modelih, kot so CUPRA Leon, Formentor in Terramar, do pristopa, ki ga odlikujeta organskost in živost ter spominja na mišice ali kosti živali, ki jih je mogoče slutiti pod kožo.

**Aditivna proizvodnja**

3D tisk in 3D pletenje, ki sta bila kot tehniki prvič uporabljena pri razstavnem vozilu Urban Rebel, prinašata estetiko, ki je mogoča le z njima, saj omogočata izdelavo tekstila (3D pletenje) ali trdih kosov (3D tiskanje), ki so povsem prilagojeni zahtevanim oblikam, brez odpadnega materiala, obenem pa raziskujeta nove edinstvene estetike oblikovanja.

Ta prizadevanja bodo oblikovala prihodnost znamke CUPRA in možnosti, ki jih ponuja oblikovanje, predstavila v novi luči..

**Ekipa**

**Ignasi Prieto, glavni direktor znamke CUPRA**

Ignasi Prieto, glavni direktor znamke CUPRA, vodi strategijo globalnega trženja in trženja produktov znamke CUPRA ter spodbuja širitev znamke na vseh ravneh.

**Jorge Diez, direktor oblikovanja pri CUPRA Design House**

Jorge Diez se kot glavni oblikovalec pri CUPRA Design House še naprej zoperstavlja ustaljenim pravilom oblikovanja, da bi razširili portfelj produktov CUPRA in vzpostavili partnerstva na podlagi edinstvene oblikovalske DNK in osebnosti znamke CUPRA.

**Cécilia Taïeb, operativna direktorica pri CUPRA Design House**

Cécilia Taïeb je kot operativna direktorica odgovorna za strateško in komercialno plat CUPRA Design House ter vodi razvoj njenih stebrov z novimi ustvarjalnimi projekti in partnerstvi, ki so v skladu z izzivalnim duhom in filozofijo znamke CUPRA.

**Francesca Sangalli, vodja kreative pri CUPRA Design House**

Francesca Sangalli je kot vodja kreative odgovorna za nadziranje vseh kreativnih projektov v CUPRA Design House.

CUPRA Design House je samostojna enota znamke, ki oblikovalsko predanost znamke CUPRA širi na področja zunaj avtomobilske industrije, pri tem pa potrjuje filozofijo znamke, ki temelji na oblikovanju, in njeno zavezanost inovacijam, eksperimentiranju in premikanju meja oblikovanja.

CUPRA Design House temelji na treh stebrih: CUPRA Collection, liniji oblačil in dodatkov, ki ponazarjajo slog in vrednote znamke; CUPRA Collabs, partnerstvih z vrhunskimi znamkami in umetniki, katerih vizija je skladna z DNK-jem znamke CUPRA; ter CUPRA Beyond, oblikovalskih projektih, ki vključujejo pohištvo, arhitekturo in notranje oblikovanje.

CUPRA Design House je bila predstavljena na milanskem tednu oblikovanja 2025 v skladu s konceptom »rdeče niti oblikovanja«, ki znamko CUPRA povezuje s prihodnostjo oblikovanja in nadaljuje bogato dediščino inovacij, ki znamko zaznamuje vse od njenega nastanka. CUPRA Design House je predstavila linijo ključnih produktov, ki sledijo stebrom snovnosti znamke CUPRA s tehnikami 3D pletenja in 3D tiska, ter sodelovanja s priznanimi znamkami, kot so MAM, Zellerfeld in Harper Collective.

[www.cupraofficial.com/cupra-design-house](http://www.cupraofficial.com/cupra-design-house)

|  |  |  |
| --- | --- | --- |
| Andrea SantosCUPRA Design House Communications T: +34 659 560 095andrea.santosmartorell@seat.es<http://seat-mediacenter.com> |  | Jesús SánchezCUPRA Design House CommunicationsT: +34 608 814 146jesus.sanchez2@seat.es |

PORSCHE SLOVENIJA d.o.o.

|  |  |
| --- | --- |
| Edvard Andrej StrajnarDirektor znamk SEAT&CUPRAT /+386 41 371 501edo.strajnar@porsche.si  | Metka Bokal Odnosi z mediji SEAT&CUPRAT / +386 1 5825 280metka.bokal@porsche.si  |

[www.cupraofficial.si](http://www.cupraofficial.si)